b'\n_START_ARTICLE_\nSolidWorks\n_START_PARAGRAPH_\nSolidWorks je programski paket za ra\xc4\x8dunalni\xc5\xa1ko podprto konstruiranje in in\xc5\xbeenirske analize. Uporablja se tudi pri enostavnej\xc5\xa1ih simulacijah in in\xc5\xbeenirskih analizah. V osnovi zajema 3D modelirnik, modul za sestavljanje in modul za izdelavo tehni\xc5\xa1ke dokumentacije. Z mnogimi dodatki je uporaben na razli\xc4\x8dnih tehni\xc5\xa1kih podro\xc4\x8djih: strojni\xc5\xa1tvo, elektrotehnika, lesarstvo, itd._NEWLINE_SolidWorks je zmogljiv in enostaven programski paket. \xc4\x8ceprav ga po zmogljivosti pogosto preka\xc5\xa1ajo programski paketi kot so Catia, Unigraphics in Pro/ENGINEER, je zaradi relativno enostavne uporabe zelo priljubljen._NEWLINE_SolidWorks razvija podjetje SolidWorks Corporation, te\xc4\x8de pa na operacijskem sistemu Microsoft Windows. Program je bil eden izmed prvih CAD programov, ki je bil zasnovan za ta operacijski sistem. Prva razli\xc4\x8dica je bila predstavljena leta 1993. Podjetje je od leta 1997 v lasti podjetja Dassault Systemes.'